Oslo (NTB): En kjennelse fra Høyesterett åpner for bruk av anonyme vitner for å avsløre proformaekteskap. Utlendingsnemnda (UNE) vant nylig en sak i Høyesterett om å unnta navn på personer de bruker som vitner i saker for å avgjøre om ekteskap mellom utlendinger og nordmenn er ekte kjærlighet eller proforma, skriver Aftenposten. Advokat Arild Humlen som fører en sak for 15–20 tyrkiske menn, er kritisk til at Høyesterett godtar bruk av anonyme vitner. Han mener bruken truer utlendingers rettssikkerhet.